**ሐዚ ተኸፊቱ ኣሎ፡ ናይ ከተማ ሴያትል ናይ ቀረብ መግቢ ምዕሩይነት ምወላ (Food Equity Fund Grant)- ክሳብ መጋቢት 17፡ 2025 ኣመልክት**

እዚ ናይ መግቢ ምዕሩይነት ምወላ ብክፍሊ ኣካባቢታት ሲያትል (Seattle Department of Neighborhoods) ዝካየድ መደብ እዩ። ናይ'ዚ ምወላ እዚ ዕላማ ኣብ'ቶም ኣብ ምዕሩይን ቀጻልነት ዘለዎን ናይ ከባቢ ስርዓት መግቢ ክህሉ ኣብ ምግባር ኣበርክቶ ዘለዎም ብማሕበረሰብ ዝምርሑ ስራሕቲ ወፍሪ ንምክያድ እዩ። 'ስርዓት መግቢ' ክንብል እንከለና ዝኾኑ ምስ መግቢ ተዛመድቲ ዝኾኑ ንጥፈታት ኮይኖም፣ እዚኦም ድማ ን መግቢ ምብቋል፣ ምድላው፣ ከምኡድማ ምስ መግቢ ተዛማዲ ዝኾነ ትምህርቲ ምውሃብን ከምኡ ድማ ንመግቢ ምዕዳልን ን/ወይ ተረፍ መግቢ ምምሕዳርን ዘጠቓልል እዩ።

እዚ ናይ መግቢ ምዕሩይነት ምወላ በቶም ዝያዳ ብ ናይ መግቢን ቀረባት ጥዕናን ዘይምዕሩይነትን ዝጽለው ማሕበረሰባት ዝካየዱ ስራሕቲ ዝሕግዝ እዩ፡ እዚ ድማ ን ጸለምቲ፣ ደቀባት፣ ሕብሮም ካብ ጻዕዳ ወጻእ ዝኾኑ ሰባት (People of Color (BIPOC))፣ ስደተኛታት፣ ተፈናቐልቲ፣ ትሑት ኣታዊ ዘለዎም ሰባት፣ መንእሰያትን፣ ከምኡ ድማ ዓበይቲ ሰባትን ዘጠቓልል እዩ።

እዚ ምወላ እዚ ካብ ናይ ከተማ ሴያትል ናይ ምቁር መስተ ግብሪ ዝርከብ ኣታዊ ዝቐርብ እዩ። ኣብ 2025፡ በገመጋም ብኽልተ ናይ ምወላ ዑደታት ኣቢሉ $2.2 ሚልዮን ብመልክዕ ምወላ ቀሪቡ እዩ፡ እቶም ናይ ምወላ ዑደታት ድማ **ናይ ቀረብ መግቢ ምዕሩይነት ምወላ (Food Equity Fund Grant)** ከምኡ ድማ እቲ ኣብ ሚያዝያ 1፡ 2025 ዝብገስ **ናይ ጀመርቲ ምወላ (the Starter Fund)** እዮም።

**ሓፈሻዊ መግለጺ ናይ ቀረብ መግቢ ምዕሩይነት ምወላ (Food Equity Fund Grant)፡**

**መጠን ገንዘባዊ ደገፍ:**ካብ $25,000 ክሳብ $100,000

**ንውሓት ጻንሒት ግዜ ፕሮጀክት:** ክሳብ 24 ኣዋርሕ

**ምልክታ ምቕባል ክፉት ዝኾነሉ ዕለት:** ሓሙስ፣ ጥሪ 16፡ 2025

**ምልክታ ምቕባል ዘብቅዓሉ ዕለት:** ሰኑይ፣ መጋቢት 17፡ 2025፡ ሰዓት 11:59pm (ለይቲ)

**ውሳነ ዝግለጸሉ ዕለት:** ክሳብ ሰነ 30, 2025

**ብቑዓት ዝኾኑ ኣመልከትቲ**:

* ናይ 501(c)(3) nonprofit status (ኩነታት ንመኸሰብ ዘይተጣየሹ ትካላት) ዘለዎም ውድባት፣ ወይ
* ብ ሓደ 501(c)(3) nonprofit status (ኩነታት ንመኸሰብ ዘይተጣየሹ ትካላት) ዘለዎ ውድብ ገንዘባዊ ምወላ ዝግበረሎም ማሕበረሰባዊ ጉጅለታት፣
* ዓሌታትን ውድባት ዓሌትን

**እቶም ብቑዓት ዝኾኑ ፕሮፖዛላት/እማመታት ድማ**:

* ኣብ ውሽጢ ከተማ ሴያትል ዝካየዱ ንጥፈታት ክህልዉዎም ኣለዎም።
* ነቶም ኣብ ውሽጢ ከተማ ሴያትል ዝነብሩ፣ ዝመሃሩ፣ ዝሰርሑ ን/ወይ ስርዓተ ኣምልኾ ዘካየዱ ሰባት ተበጻሕቲን ረባሕቲን ክኾኑ ኣለዎም
* ከባቢያዊ ስርዓተ መግቢ ምዕሩይን ቀጻልነት ዘለዎም ክኾን ኣብ ምግባር ጠመተ ገይሮም ዝሰርሑ ክኾኑ ኣለዎም
* ኣብ ውሽጢ ናይ 24 ኣዋርሕ ውዕል ስራሕ ዝዛሙ ክኾኑ ኣለዎም

**ብቑዓት ዘይኮኑ ኣመልክትቲ ድማ**:

ካብ'ዞም ዝስዕቡ ምልክታ **ኣይንቕበልን** ኢና፡

* ካብ ሓደ ውልቀ-ሰብ
* 501(c)(4) ፖለቲካዊ ጉጅለታት
* ንመኸሰብ ዝሰርሑ ትካላት፣ ኣናእሽቱ ንግዳዊ ትካላት ሓዊስካ
* ከም ዲስትሪክታት ቤት ትምህርቲ፣ ኮሌጃት ማሕበረሰብ፣ ዩኒቨርስቲታት፣ ወይ ሆስፒታላት ዝበሉ ዓበይቲ ትካላት
* ኣብ'ተን ዝሓለፋ ሰለስተ ዓመታት ኣብ ብ ናይ ቀረብ መግቢ ምዕሩይነት ምወላ (FEF) ዝቐረበሎም ፕሮጀክት ዕዉት ዝኾነ ተሳትፎ ዘይገበሩ ኣመልክትቲ

**ብዛዕባ እዚ ምወላ ዝያዳ ሓበሬታ ንምርካብ፣ ብኽብረትካ ነቲ** [**ወብሳይትና/መርበብ ሓበሬታና**](https://www.seattle.gov/neighborhoods/programs-and-services/food-equity-fund) **ተወከስ።**

እምበኣር ኣብ'ዚ ነቲ ናይ ምልክታ መስርሕ ዝምልከቱ ዝርዝር ሓበሬታታትን ህላወ ኩሎም እቶም ዘድልዩ ናውቲ ዝርዝር መፈተሺን ክትረክብ ኢኻ፡

1. [መምርሒታት](https://www.seattle.gov/documents/Departments/Neighborhoods/NMF/Food%20Equity%20Fund/FEF-Guidelines.pdf)
2. [ምልክታ](https://www.seattle.gov/documents/Departments/Neighborhoods/NMF/Food%20Equity%20Fund/FEF-Application.docx) (ናይ ሽፋን ደብዳበ፣ ትረኻዊ ሕቶታት፣ ናይ ስራሕ ትልሚን ናይ መሪሕነት ተመኩሮታት ታሪኽ ሂወትን)
3. [ደገፍ ገንዘብ መሕተቲ ባጀት (Excel)](https://www.seattle.gov/documents/Departments/Neighborhoods/NMF/Food%20Equity%20Fund/FEF_Budget_Template.xlsx)

ብኽብረትኩም ንኹሎም እቶም ኣድለይቲ ዝኾኑ ናውቲታት ሓበሬታ ክሳብ **ሰኑይ፣ መጋቢት 17፣ ሰዓት 11:59 ለይቲ (p.m)** ኣብ ዘሎ ግዜ ናብ foodequityfund@seattle.gov ኢመይል ለኣኹ።

**ናይ ቋንቋ ሓገዝ፡**

ኣብ'ዚ ግዜ እዚ ነቶም ብቋንቋ እንግሊዘኛ ዝተጽሓፉ ምልክታታት ጥራሕ ኢና ንቕበል ዘለና። ይኹን እምበር፣ እንተደኣ ካብ ቋንቋ እንግሊዘኛ ወጻእ ብዝኾነ ካልእ ቋንቋ ናይ ሓደ-ን-ሓደ ደገፍ ደሊኻ ኮይንካ፣ ካብ ክፍሊት ናጻ ብኣካል ዘይኮነ ተርጓሚ ቆጸሮ ክንሕዘልካ ንኽእል ኢና። ብኽብረትካ ተርጓሚ ክቐርበልካ ንምሕታት ናብ foodequityfund@seattle.gov ኢሜይል ለኣኽ ወይ ድማ ናብ 206-727-3663 ደውል።

**ተወሰኽቲ ደገፋት፡**

እንተደኣ እቶም ዘድልዩ ናውቲታት ሓበሬታ ክሳብ **መጋቢት 5** ናብ foodequityfund@seattle.gov ተላኢኾም ኮይኖም፣ ናይ መግቢ ምዕሩይነት ምወላ (Food Equity Fund) ፕሮጀክት ኣካያዲ ስራሕ ብዛዕባ እቲ ዝቐረበ ንድፋዊ ትሕዝቶ ምልክታ (ቋንቋ እንግሊዘኛ ጥራሕ) ዝምልከት ርእይቶ ንምሃብ ድልዊ እዩ**።**

* + **ድሕሪ መጋቢት 5**፣ ኣካየድቲ ስራሕ ናይ ፕሮጀክት ርእይቶ ክህቡ ኣይኽእሉን እዮም፣ ኮይኑ ግን ንኩሎም ዝቐርቡሎም ሕቶታት መልሲ ክህቡን ፍተሻ ብቑዕነት ከካይዱን ግን ይኽእሉ እዮም።

ናይ ቨርቹዋል ሓበሬታ መውሃቢ ክፍለ ግዜታት፡

|  |
| --- |
| **ናይ ሓበሬታ ክፍለ ግዜታት:**ብዛዕባ መስርሕ ምምልካት ዝገልጽ ሓጺር መግለጺ ብምስማዕ ሕቶታት ሕተት። ኣብ ኩለን እተን ሰለስተ ክፍለ-ግዜታት ተመሳሳሊ ሓበሬታ ክቐርብ እዩ። ኣገልግሎት ትርጉም ቅድሚ ሓደ ሰሙን ኣቐዲምካ ብምፍላጥ ክቐርብ ይኽእል እዩ። [ብኽብረትካ ኣብ'ዚ ተመዝገብ](https://forms.office.com/g/ma2VYgVA2k)። |
| ዕለትን ሰዓትን፡ | ቨርቹዋል ብዝኾነ መገዲ ብኸመይ ክትጽምበር/ክትሳተፍ ከም ትኽእል፡  |
| ሰኑይ ለካቲት 3፣ 10 ቅ ቀ. - 11 ቅ.ቀ. | መላግቦ/ሊንክ: [Food Equity Fund Info Session #1](https://seattle.webex.com/seattle/j.php?MTID=m3c58a6405efe5629cd36e9f8ddcff3e6)በዚ ስልኪ ተጠቒምካ ተጸምበር/ተሳተፍ: (206) 207-1700  መኽፈቲ ኮድ (Access Code) 2486 387 1573 ናይ ምስጢር ቃል፡ 2025  |
| ረቡዕ ለካቲት 12፣ 12 ፋዱስ - 1 ድሕሪ ሰዓት  | መላግቦ/ሊንክ: [Food Equity Fund Info Session #2](https://seattle.webex.com/seattle/j.php?MTID=m44f2cc4d684c7c6cca28f32929c6933b)በዚ ስልኪ ተጠቒምካ ተጸምበር፡ (206) 207-1700 መኽፈቲ ኮድ (Access Code) 2499 720 7174 ናይ ምስጢር ቃል፡ 2025  |
| ሓሙስ፣ ለካቲት 27፣ 5:30 ድ ቀ - 6:30 ድሕሪ ቐትሪ | መላግቦ/ሊንክ: [Food Equity Fund Info Session #](https://seattle.webex.com/seattle/j.php?MTID=m9d999419be5668057ccfc6047232132a)በዚ ስልኪ ተጠቒምካ ተጸምበር፡ (206) 207-1700 መኽፈቲ ኮድ (Access Code) 2481 126 4256 ናይ ምስጢር ቃል፡ 2025  |

**ናይ ቤት ጽሕፈት ናይ ስራሕ ሰዓታት:** ሕቶታት ንምሕታት ኣብ ዘይስሩዕ ቦታ ተጸምበር

ዕለትን ሰዓትን: ሓሙስ፣ መጋቢት 6፣ 2024 – 4:30 ድ ቀ. ክሳብ 6 ድሕሪ ሰዓት

መላግቦ/ሊንክ: [Food Equity Fund Virtual Open Officeሰዓት](https://seattle.webex.com/seattle/j.php?MTID=mbf6414be0987dd16541cd86f7f64c8bc)

በዚ ስልኪ ተጠቒምካ ተጸምበር፡ (206) 207-1700

መኽፈቲ ኮድ (Access Code): 2481 150 9111 ናይ ምስጢር ቃል: 2025

ምስ ናይ ፕሮጀክት ኣመሓዳሪ ብኣካል ንምርኻብ መደብ ንምስራዕ፣ ብኽብረትካ ናብ (206) 727-3663 ደውል ወይ ብ foodequityfund@seattle.gov ጸሓፈልና።

**ኣብ ቀጻሊ ዝህልዉ ናይ ምዕሩይነት መግቢ መባእታዊ ሓገዛት፡**

ናይ ቀረብ መግቢ ምዕሩይነት ምወላ መጀመሪ (Food Equity Fund Starter Gran) ኣብ **ሚያዝያ 1፡ 2025 ክጅምር እዩ።** መጠን ምወላ ክሳብ $25,000 ክኾኑ እዮም መመልከቲታት ድማ ብዑደታዊ መስርዕ ተቐባልነት ክረኽቡ እዮም። እዋናዊ ሓበሬታ ንምርካብ፣ ብኽብረትካ ኣብ [Food Equity Fund website](https://www.seattle.gov/neighborhoods/programs-and-services/food-equity-fund) ተወከስ።